झुमरा में चलाई जा रही योजनाओं की जानकारी ली
उपविकास आयुक्त राम लखन प्रसाद गुप्ता की अध्यक्षता में झुमरा एक्शन प्लान की समीक्षा बैठक डीसी कार्यालय के सभागार में आयोजित की गई। डीडीसी ने बताया कि मुख्य सचिव एवं डीजीपी के संभावित झुमरा दौरे को लेकर सभी विभाग अपनी तैयारियां पूरी कर लें। उन्होंने झुमरा क्षेत्र के 14 पंचायतों के 34 गांवों में चलाए जा रहे विभिन्न विभागों की योजनाओं की जानकारी बारी-बारी से ली। उन्होंने जिला शिक्षा पदाधिकारी एवं जिला शिक्षा अधीक्षक को निर्देश दिया कि झुमरा क्षेत्र के सभी विद्यालयों में शिक्षकों की उपस्थिति अनिवार्य रूप से करना सुनिश्चित करें। साथ ही ड्राप आउट बच्चियों को कस्तूरबा विद्यालय में नामांकन सुनिश्चित करें। जिला शिक्षा पदाधिकारी के द्वारा बताया गया कि अब तक 29 बच्चियों की पहचान ड्राप आउट बच्चे के रूप में की गई है। जिनका नामांकन अप्रैल माह में किया जाएगा। डीडीसी ने यह भी निर्देश दिया कि झुमरा क्षेत्र के वैसे अनाथ बच्चों को चिह्नित कर इन्द्रधनुष कार्यक्रम के तहत जरीडीह में संचालित आवासीय विद्यालय में बच्चों का नामांकन जिला शिक्षा अधीक्षक कराना सुनिश्चित करें। उन्होंने जिला समाज कल्याण पदाधिकारी को निर्देश दिया कि झुमरा क्षेत्र में पड़ने वाले 142 आंगनबाड़ी केन्द्रों में सेविका तथा सहायिका नियमित रूप से कक्षाएं चलाएं तथा बच्चों को दिये जाने वाले पोषाहार का वितरण करें। उन्होंने जेएसएलपीएस के प्रभारी को झुमरा क्षेत्र में महिला सखी मंडल के विस्तार का भी निदेश दिया। साथ ही नियोजन पदाधिकारी को पढ़े लिखे बेरोजगारों की सूची बनाने काे कहा। जिला कृषि पदाधिकारी को निदेश दिया गया कि आर्या मित्रों को प्रशिक्षण देकर कृषि काम से जोड़ें। उप विकास आयुक्त ने बीडीओ गोमिया को निर्देश दिया कि झुमरा क्षेत्र के असहाय व्यक्तियों काे चिह्नित करें। 14 पंचायतों में पंचायत भवन जो कार्यरत हो, 25 विद्यालयों में पेयजल हेतु मनरेगा के तहत जालीदार कुआं बनाने का प्रस्ताव जल्द से जल्द दें। सिविल सर्जन को यह निर्देश दिया गया कि वो समय-समय पर स्वास्थ्य शिविर का आयोजित करें।
कांफ्रेंसिंग से ली शौचालय निर्माण की जानकारी
सरकारके मुख्य सचिव ने डीडीसी राम लखन प्रसाद गुप्ता से जिले में चलाए जा रहे शौचालय निर्माण की जानकारी। उन्होंने सभी पंचायतों में किए जा रहे शौचालय निर्माण की अद्यतन जानकारी ली। साथ ही कहा कि सभी पंचायतों में टारगेट के मुताबिक शौचालय निर्माण करें। इसके लिए समय-समय पर अधिकारियों को दिशा-निर्देश दिया। वीडियो कांफ्रेंसिंग में डीडीसी के साथ अन्य अधिकारी उपस्थित थे।
वीडियो कांफ्रेंसिंग में शामिल डीडीसी।
hin_Deva hin_Deva hin_Deva hin_Deva bho_Deva